L'estructura organitzativa del Departament d'Educació es troba regulada al Decret 269/2007, d'11 de desembre, de reestructuració del Departament d'Educació, al Decret 247/2008, de 16 de desembre, de reestructuració parcial del Departament d'Educació, i al Decret 109/2009, de 14 de juliol, de modificació del Decret 269/2007, d'11 de desembre, de reestructuració del Departament d'Educació, per tal de donar una nova regulació a la Subdirecció General de Comunicació i Atenció a la Comunitat Educativa.
El desplegament de la Llei 12/2009, de 10 de juliol, d'educació, fa aconsellable adaptar l'estructura del Departament d'Educació a les noves necessitats establertes a la Llei.
Així, la Direcció General d'Innovació passa a denominar-se Direcció General de Planificació i Entorn i se li assignen competències específiques per tal d'impulsar l'elaboració de plans i programes per potenciar les accions educatives en l'entorn, proporcionar atenció lingüística a l'alumnat nouvingut i promoure la coordinació amb els ens locals en les actuacions de desenvolupament de les polítiques educatives.
Les competències de la Direcció General d'Innovació que ja no formen part del nucli específic d'actuació de la Direcció General de Planificació i Entorn són assumides per la Direcció General de l'Educació Bàsica i el Batxillerat, de la qual en passen a dependre els òrgans que les exerceixen: la Subdirecció General de Formació i Desenvolupament del Personal Docent i el Servei de Coordinació dels Serveis Educatius.
Per tot això, de conformitat amb el que estableix la Llei 13/2008, de 5 de novembre, de la presidència de la Generalitat i del Govern, a proposta del conseller d'Educació, i d'acord amb el Govern,
Es modifica l'article 132 del Decret 269/2007, d'11 de desembre, de reestructuració del Departament d'Educació, que queda redactat de la següent manera:
"De la Secretaria de Polítiques Educatives depenen els òrgans següents:
"a) Direcció General de l'Educació Bàsica i el Batxillerat.
"b) Direcció General d'Ensenyaments Professionals, Artístics i Especialitzats.
"c) Direcció General de Planificació i Entorn.
"d) Subdirecció General de la Inspecció d'Educació.
"e) Servei de Gestió Econòmica Administrativa.
"f) Oficina de Suport a les Polítiques Educatives."
Es modifica l'article 133 del Decret 269/2007, d'11 de desembre, de reestructuració del Departament d'Educació, que queda redactat de la següent manera:
"Correspon a la Direcció General de l'Educació Bàsica i el Batxillerat:
"a) Ordenar i organitzar el currículum de l'educació infantil, l'educació bàsica, el batxillerat, la formació de persones adultes i l'educació especial.
"b) Determinar les competències bàsiques de les diferents àrees i nivells de l'educació obligatòria, impulsar estratègies didàctiques per al seu assoliment, i fixar criteris per la seva avaluació.
"c) Definir els criteris d'avaluació del rendiment escolar i de l'organització dels centres i proposar l'aplicació de les mesures correctores oportunes.
"d) Impulsar l'elaboració d'estratègies organitzatives i curriculars per donar resposta a les necessitats educatives específiques de l'alumnat.
"e) Definir criteris en relació als llibres de text, equipaments i materials didàctics per a l'educació infantil, l'educació bàsica, el batxillerat, la formació de persones adultes i l'educació especial.
"f) Promoure mesures que afavoreixin la gestió i organització autònoma dels centres i proposar-ne els recursos necessaris.
"g) Impulsar i avaluar, per tal de millorar l'equitat, l'eficàcia, l'excel·lència i l'eficiència de l'acció educativa, projectes d'organització dels centres educatius de titularitat del Departament, i coordinar-ne les unitats que intervenen en la seva execució.
"h) Impulsar estratègies que afavoreixin la coordinació pedagògica i curricular entre centres que imparteixen diferents nivells educatius.
"i) Proposar acords amb les universitats per tal d'organitzar les pràctiques dels/de les alumnes en formació als centres docents públics.
"j) Activar i impulsar els elements del sistema educatiu destinats a innovar per avançar vers l'escola inclusiva.
"k) Dirigir la formació del professorat, els serveis educatius i la transformació de l'educació especial.
"l) Dirigir el desenvolupament de la innovació en matèria d'informàtica educativa."
Es modifica l'article 134 del Decret 269/2007, d'11 de desembre, de reestructuració del Departament d'Educació, que queda redactat de la següent manera:
"De la Direcció General de l'Educació Bàsica i el Batxillerat depenen els òrgans següents:
"a) Subdirecció General d'Ordenació Curricular i Serveis Educatius.
"b) Subdirecció General d'Organització i Qualitat dels Centres Educatius.
"c) Subdirecció General de Formació i Desenvolupament del Personal Docent."
Es modifica l'article 135 del Decret 269/2007, d'11 de desembre, de reestructuració del Departament d'Educació, que queda redactat de la manera següent:
"Corresponen a la Subdirecció General d'Ordenació Curricular i Serveis Educatius les funcions següents:
"a) Proposar l'ordenació curricular de l'educació infantil, l'educació bàsica, el batxillerat, la formació de persones adultes, i l'educació especial.
"b) Coordinar i afavorir el desenvolupament i la implementació dels aspectes transversals del currículum en tots els nivells educatius.
"c) Coordinar l'elaboració de propostes sobre les competències bàsiques de les diferents àrees i nivells de l'educació obligatòria, definir estratègies didàctiques per al seu assoliment, i fixar criteris per a la seva avaluació.
"d) Establir els criteris d'avaluació del rendiment escolar i coordinar les propostes de mesures correctores.
"e) Coordinar l'organització i l'avaluació de les proves per a l'obtenció dels títols acadèmics de l'educació obligatòria i el batxillerat i de les certificacions d'estudis en els àmbits de la formació de persones adultes.
"f) Proposar criteris en relació amb els equipaments i materials didàctics per a l'educació infantil, l'educació bàsica, el batxillerat, la formació de persones adultes i l'educació especial.
"g) Donar directrius per supervisar el material didàctic i els llibres de text.
"h) Establir criteris per l'elaboració i gestió de propostes relatives a documentació acadèmica dels centres.
"i) Supervisar la coordinació i els criteris d'actuació dels serveis educatius, així com l'assoliment del seu pla d'actuació.
"j) Qualsevol altra que li sigui encomanada en relació amb les anteriors."
Es modifica l'article 136 del Decret 269/2007, d'11 de desembre, de reestructuració del Departament d'Educació, que queda redactat de la manera següent:
"De la Subdirecció General d'Ordenació Curricular i Serveis Educatius depenen els òrgans següents:
"a) Servei d'Ordenació Curricular.
"b) Servei de Diversificació Curricular.
"c) Servei de Coordinació dels Serveis Educatius."
6.1 Es modifica la secció primera, Direcció General de l'Educació Bàsica i el Batxillerat, del capítol 4, Secretaria de Polítiques Educatives, del Decret 269/2007, d'11 de desembre, de reestructuració del Departament d'Educació, de manera que s'afegeixen els articles 142 bis, 142 ter, 142 quater, 142 quinquies i 142 sexties, referents a la Subdirecció General de Formació i Desenvolupament del Personal Docent i els òrgans que en depenen, que passen a tenir el contingut dels articles 164 a 168, respectivament, i l'article 138 bis, referent al Servei de Coordinació dels Serveis Educatius, que passa a tenir el contingut de l'article 169.
6.2 Els articles 164, 165, 166, 167, 168 i 169 resten sense contingut.
Es modifica el títol de la secció tercera del capítol 4, Secretaria de Polítiques Educatives, del Decret 269/2007, d'11 de desembre, de reestructuració del Departament d'Educació, que passa a denominar-se Direcció General de Planificació i Entorn.
Es modifica l'article 157 del Decret 269/2007, d'11 de desembre, de reestructuració del Departament d'Educació, que queda redactat de la següent manera:
"Corresponen a la Direcció General de Planificació i Entorn les funcions següents:
"a) Proposar criteris per a la col·laboració amb els ens locals en matèria d'educació.
"b) Promoure la coordinació entre el Departament d'Educació i els ens locals en les actuacions de desenvolupament de polítiques educatives.
"c) Dirigir les accions del sistema per garantir els elements relatius a la llengua i cohesió social que són responsabilitat del Departament.
"d) Impulsar l'elaboració de plans i programes per a potenciar les accions educatives en l'entorn que tinguin com a prioritat afavorir la convivència i la participació ciutadana i l'ús del català per garantir a l'alumnat la competència lingüística en les dues llengües oficials.
"e) Coordinar les actuacions amb els centres educatius per proporcionar a l'alumnat nouvingut l'atenció lingüística que els permeti l'aprenentatge de les llengües.
"f) Donar suport als centres per tal d'implantar estratègies educatives d'immersió lingüística.
"g) Assistir el secretari de Polítiques Educatives en tot allò que se li requereixi en relació amb el contingut dels desplegaments reglamentaris de la Llei d'Educació.
"h) Assessorar el consell de direcció del Departament en els àmbits d'actuació propis.
"i) Assessorar en la coordinació d'aquelles actuacions de les unitats directives que li siguin encomanades pel conseller o pel secretari de Polítiques Educatives."
Es modifica l'article 158 del Decret 269/2007, d'11 de desembre, de reestructuració del Departament d'Educació, que queda redactat de la següent manera:
"De la Direcció General de Planificació i Entorn en depèn la Subdirecció General de Llengües i Entorn."
Es modifica l'article 159 del Decret 269/2007, d'11 de desembre, de reestructuració del Departament d'Educació, que queda redactat de la següent manera:
"Corresponen a la Subdirecció General de Llengües i Entorn les funcions següents:
"a) Facilitar criteris i elements de reflexió per tal d'aconseguir i consolidar una escola oberta, solidària i de qualitat per a tot l'alumnat en el marc d'una societat catalana plural.
"b) Consolidar la llengua catalana com a llengua vehicular de l'ensenyament i de comunicació als centres educatius i com a eix vertebrador del projecte educatiu plurilingüe.
"c) Impulsar i planificar programes i actuacions per al desenvolupament de l'educació intercultural, basada en el coneixement de la cultura pròpia i de les altres cultures, el respecte a la diferència i els valors cívics i democràtics, en un marc de bona convivència.
"d) Impulsar i promoure actuacions que facilitin la col·laboració i la coordinació, en l'àmbit de l'ensenyament de les llengües.
"e) Impulsar programes de recerca, obrir noves línies i experiències d'innovació educativa, potenciant la utilització de les tecnologies de la informació en els aspectes que li són propis.
"f) Elaborar, dins el seu àmbit d'actuació, propostes d'autorització, seguiment i avaluació dels projectes d'innovació educativa que es realitzin als centres.
"g) Promoure actuacions que permetin un treball d'entorn escolar i altres actuacions transversals fomentant la col·laboració i la coordinació entre els agents implicats en l'educació.
"h) Aportar criteris per a la formació continuada del professorat, dels equips directius i dels/de les professionals dels serveis educatius, en l'àmbit propi.
"i) Impulsar l'elaboració, selecció i difusió de materials específics.
"j) Realitzar estudis i investigacions sobre l'àmbit propi en el marc dels procediments generals d'avaluació del Departament d'Educació.
"k) Proposar els criteris per a l'elaboració de plans i programes per potenciar les accions educatives en l'entorn.
"l) Proposar mesures que facilitin la coordinació entre el Departament d'Educació i els ens locals en l'àmbit de les competències de la Direcció General.
"m) Qualsevol altra que li sigui encomanada en relació amb les anteriors."
Els/les funcionaris/àries i la resta de personal de l'Administració de la Generalitat que resultin afectats per les modificacions orgàniques d'aquest Decret continuaran percebent la totalitat de les seves retribucions amb càrrec als crèdits als quals s'imputaven, fins que s'adoptin les disposicions de desplegament i pressupostàries corresponents.
Disposicions finals.1 Es faculta el/la conseller/a d'Educació per dictar les disposicions per al desplegament, l'eficàcia i l'execució del que disposa aquest Decret, i el/la conseller/a d'Economia i Finances per fer les modificacions pressupostàries necessàries per donar-ne compliment..2 Aquest Decret entra en vigor el mateix dia de la seva publicació al Diari Oficial de la Generalitat de Catalunya.
Barcelona, 8 de setembre de 2009